Nyeste Skilderie af Kiøbenhavn, 1820-05-27
Ved Underviisning i Skolerne om Agerdyrkning kunde man neppe undgaae at tænke sig fulgt et vist System, og en Theorie lagt til Grund for Lærerens Foredrag, i behørig Form af Forelæsning over Agerdyrkningsvidenskaben; og Følgerne af en saadan Underviisning behøver jeg da ikke nærmere at berøre, men allene lade Sagkyndige selv dømme. Det var mig derfor en behagelig Opdagelse, i Slutningen af den mig ubekiendte ærede Forfatters bemærkninger at erfare, at Begrebet om Underviisning i Agerdyrkning skulde, efter Hans Mening, gives en begrændset Betydning og allene indskrænkes til Læsning af en passende oeconomisk Bog, som til Læse- og Forstandsøvelser kunde afvexle med andre Læsebøger. Under denne Bestemmelse, er det da saa langt fra, at jeg imod saadant Forslag kan finde nogen Jndvending, at jeg tvertimod meget mere ønsker, at en saadan Bog, hvis Jndhold var en praktisk Veiledning for Bonden i Mark og Gaard, maatte vorde udarbeidet til dette Øiemed, hvorved Landsbyeskolerne erholdte en gavnlig Læsebog mere, til Afvexling med andre nu brugelige, og for den ærede Forfatter vilde det vorde en ikke ringe Fortjeneste at kunne medvirke til et saa gavnligt Øiemeds Fremme. Vi have vel allerede enkelte af saadanne Bøger, og man skulde neppe tage i Betænkning, blandt disse, at lade Skoleungdommen læse Etatsraad Zeuthens Anviisning til Bønderlodders Dyrkning, saa meget mindre, som den i kjernefuld Korthed meddeler en hensigtsmæssig fattelig Veiledning, og ikke Faa her i Egnen med Held have fulgt og anvendt den ved deres Jorders Jnddeling til en planmæssig Drivt. Denne for Bondestanden saa passende Anviisning, er bragt til almeen Kundskab ved nogle Exemplarers Frem sendelse til ethvert Pastorat, og endnu forventes flere i samme Hensigt skienkede til Holbechs Amts occonomiske Selskab J Forbindelse med flere lignende Materialier, vilde den sikkert vorde et ikke uvigtigt Bidrag til Samling af en gavnlig Læsebog for Skole-Ungdommen paa Landet. At en saadan Bog, bestemt til Læse- og Forstands-Øvelse i Skolen og til Veiledning for Manden, blot maae indskrænkes til practisk Veiledning for Bonden i hans Agerdyrkning og Alt, hvad som indgriber i hans daglige Sysler, tør jeg forudsætte som afgjort, ligesom og, at dens Anviisning maae være grundet paa sikker Erfaring og let anvendelig uden synderlig øieblikkelig Opofrelse. Endvidere forudsættes ved dens Brug i Skolerne, at da heri ingen Underviisning skal finde Sted, saa maae det være Læreren nok, at Lærlingen fatter Meningen af det Læste, og at saaledes al videre Udvikling af Agerdyrkningsvidenskaben, omhyggelig undgaaes. Som Følge heraf, anstilles da ingen Prøve ved de aarlige Examina over Drengens Fremgang i Agerdyrkningslæren, som et særskilt Fag, men denne Bogs Læsning bliver allene at henføre i Examens-Listerne, under Rubriqven, for almeennyttige Kundskaber. Paa denne Maade kan Almue-Underviisningen, uden noget Sidespring, roligen fortsættes efter den udgangne allernaadigste Anordning; og med al vor velmeente Bestræbelse for at danne den Unge for sit jordiske Kald, maa vi omhyggelig vogte os, ikke at tabe af Sigte Skole-Underviisningens Hovedøiemred: at vække religiøse Følelser i det barnlige Hjerte, saalænge vi ikke ville nægte den Sandhed: At Retfærdighed ophøier et Folk, at Religionen er en Støtte for alle borgerlige Dyder, den Grundstøtte, paa hvilken et Lands Velfærd og Sikkerhed urokkelig hviler! Den 11te Febr. 1820.